༄༅། །རྗེ་བཙུན་བློ་བཟང་འཇམ་དབྱངས་ཡེ་ཤེས་བསྟན་པའི་
རྒྱལ་མཚན་དཔལ་བཟང་བོའི་རྣམ་པར་
ཐར་བ་སོགས་བཞུགས་སོ། །
༄༅། །ན་མོ་གུ་རུ་མཉྫུ་གྷོ་ཥ་ཡ། རྨད་བྱུང་ཚོགས་གཉིས་ཆུ་གཏེར་དབུས་
གནས་ཤིང་། །སྤང་རྟོགས་ཡོན་ཏན་བང་རིམ་མངོན་པར་མཐོ། །ཐེག་གསུམ་
གསེར་རིའི་འཕྲེང་བས་ཡོངས་བསྐོར་བའི། །བླ་མེད་སྐུ་བཞིའི་ལྷུན་པོ་རྒྱལ་
གྱུར་ཅིག །།དཔལ་ལྡན་རིག་བརྒྱའི་ཁྱབ་བདག་རྡོ་རྗེ་འཛིན། །བློ་བཟང་རྒྱལ་
བ་གཉིས་པར་གྲགས་པའི་དཔལ། །དམར་སེར་ཡེ་ཤེས་ལུས་ཅན་འཇམ་
དབྱངས་ཀྱིས། །མཆོག་མཐུན་འདབ་བརྒྱའི་དགའ་ཚལ་བཞད་པར་མཛོད། །
སྲིད་དང་ཞི་བའི་མཐའ་ལས་རྣམ་གྲོལ་བས། །མཁྱེན་བརྩེའི་འཇུག་པ་མཆོག་
གིས་ཞིང་རྣམ་བརྒྱར། །གང་འདུལ་སྤྲུལ་བས་རོལ་བའི་ཟླ་སྣང་འབུམ། །དུས་
གཅིག་ཉིད་དུ་འཆར་བའི་ངོ་མཚར་རྨད། །སྒྱུ་འཕྲུལ་དྲ་བའི་བཀོད་པ་བསམ་
ཡས་པས། །ཐོས་སྒྲོག་སར་གནས་རྒྱལ་སྲས་དཔའ་བོ་རྣམས། །བརྗོད་ལ་
ཞུགས་ཀྱང་རྫོགས་པར་མི་འགྱུར་ཞེས་། །ཞུམ་ཏེ་བརྩོན་པའི་ངལ་བ་རིང་དུ་
དོར། །ཚུར་མཐོང་བློ་ཡི་རྭ་བར་ལྕིགས་མིན་པའི། །བཞེད་པ་འཇུག་པའི་ཡོན་
ཏན་བསམ་ཡས་ཤིང་། །རྟོག་པ་མེད་ཅིང་གཡོ་བ་མེད་བཞིན་དུ། །སྐུ་དང་ཞིང་
གི་མཛད་པ་མཐའ་ཡས་ལས། །ཇི་ལྟར་ནོར་བུ་རིན་ཆེན་འབད་མེད་པར། །
247

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
རང་གི་འོང་ནི་ཡོངས་སུ་སྟོན་པ་བཞིན། །ཐ་མལ་མོས་པ་དང་འཚམས་མཛད་
པའི་སྒོ །བརྗོད་པའི་བསོད་ནམས་ཉིད་ལ་དགའ་བ་སྐྱེ། །ཀུན་མཁྱེན་ཆེན་པོ་
འཇམ་དབྱངས་བཞད་པའི་རྗེ། །དཀོན་མཆོག་ཀུན་འདུས་འཇིགས་མེད་སྨྲ་
བའི་དབང༌། །བློ་བཟང་ཐུབ་བསྟན་རྒྱ་མཚོའི་མངའ་བདག་མཆོག །སྐལ་
བཟང་ཐུབ་བསྟན་དབང་ཕྱུག་གཙུག་ན་མཛེས། །དཔལ་ལྡན་བླ་མའི་ཞབས་ལ་
གསོལ་བ་འདེབས། །བློ་བཟང་རྒྱལ་བ་ཀུན་གྱི་མཁྱེན་པའི་གཏེར། །འཇམ་
དབྱངས་ཡེ་ཤེས་གཞོན་ནུའི་ལུས་འཆང་བ། །དགེ་ལྡན་བསྟན་པའི་རྒྱལ་མཚན་
སྒྲེངས་པ་ལ། །ཞུམ་མེད་སྙིང་སྟོབས་མཆོག་གི་མཐུ་གྲུབ་པ། །དཔལ་ལྡན྾། །
ལིམྦུའི་ཚལ་དུ་དོན་ཀུན་གྲུབ་པ་བཞིན། །རིགས་རུས་མི་དམན་ཁྱིམ་གྱི་སྐྱེད་
ཚལ་དུ། །ཕུལ་བྱུང་སྤྲུལ་བའི་ཟློས་གར་བཟུང་བ་ན། །ངོ་མཚར་ལྟས་ཀྱིས་
འཛིན་མའི་ཁྱོན་ཀུན་བཀང་། །དཔལ་ལྡན྾། །མེ་འབྲུག་ཆོ་འཕྲུལ་བཟང་བོ་
གསུམ་པའི་ཉིན། །འདབ་མཛེས་གསེར་གྱི་མེ་ཏོག་གསར་འཁྲུངས་ཤིང་།. །
ཕྱོགས་ཀྱི་འཁོར་ལོ་འགེངས་པའི་གྲུ་ཆར་སོགས། །དགེ་མཚན་སྣང་བའི་འོད་
ཀྱིས་ས་ཀུན་ཁྱབ། །དཔལ་ལྡན༞། །ན་ཚོད་སྒོ་ངའི་སྦུབས་རྒྱ་གྲོལ་མིན་
ཡང༌། །ལེགས་གསུང་ཀ་ལ་བངྐིའི་གསུང་སྙན་གྱིས། །བརྗོད་པ་གཙང་མས་
ཀློག་པས་ཡིད་དྲངས་ཏེ། །བསྔགས་པའི་སྒྲ་དབྱངས་ཕྱོགས་བྲལ་མཐའ་ལ་
འཁྱུད། །དཔལ་ལྡན༞། །སྔོན་གནས་རྗེས་སུ་དྲན་པའི་ཡེ་ཤེས་ཀྱིས། །བསླུ་
མེད་བཀའ་ལུང་བདེན་པའི་གསུང་སྙན་གྱིས། །ཀུན་མཁྱེན་མཆོག་གི་སྤྲུལ་
བར་ཞལ་བཞེས་ཏེ། །སྐྱེ་རྒུའི་དཔལ་དུ་བྱོན་པའི་རྟེན་འབྱུང་བསྐྲུན། །དཔལ་
248

བློ་བཟང་འཇམ་དབྱངས་ཡེ་ཤེས་བསྟན་པའི་རྒྱལ་མཚན་གྱི་རྣམ་ཐར།
།བསླུ་མེད་དགེ་མཚན་
ལྡན×། །དམར་ལྗང་ཀ་ཡིག་འབྲས་བུས་ལེགས་སྤུད་པའི། །མཚན་གྱི་མེ་ཏོག་
དག་ཅིང་གསལ་བ་དང་། །སྐུ་སྨད་སྟག་ཤམ་རི་མོ་བཀྲ་བ་སོགས། །དཔའ་བོ་
མཆོག་གི་རོལ་བས་རྣམ་པར་མཛེས། །དཔལ་ལྡན྾། །ཡབ་རྗེའི་གསུང་
གསང་འོད་ཀྱི་སྣང་བའི་ཟེར། །གང་དུ་འཕོས་པའི་ཕྱོགས་དེར་ཕྱིན་པ་ན། །
དབང་གཞུས་བསུ་སྐྱེལ་འོད་ཀོར་འཁྱུག་པ་སོགས།
མཆོག་གིས་ཤིས་པས་བསྒྲུབས། །དཔལ་ལྡན྾། །ཡབ་སྲས་ཐུགས་བསྐྱེད་
སྨོན་པའི་མཐུ་བྱིན་དང་། །སྣང་མཐས་དག་པའི་ཡེ་ཤེས་ལེགས་གཟིགས་
ནས། །བློ་བཟང་འཇམ་དབྱངས་ཡེ་ཤེས་བསྟན་རྒྱན་ཞེས་། །དོན་ལྡན་མཚན་
གྱི་དབྱངས་ཀྱིས་རྗེས་སུ་བསྔགས། །དཔལ་ལྡན྾། །བཀྲ་ཤིས་གཡས་སུ་
འཁྱིལ་བའི་ཆོས་ཀྱི་སྡེའི། །མི་འཇིགས་ཆོས་ཀྱི་ཁྲི་ལ་མངའ་བསྒྱུར་ཏེ། །སྲིད་
ཞིའི་མཐའ་ལས་ཡོངས་འཛིན་ཀིརྟིའི་མཚན། །གུས་རྟག་བརྩོན་པས་ལེགས་
ཚོགས་རྩ་བ་བཙུགས། །དཔལ་ལྡན×། །ཚེ་རབས་འཕྲེང་བའི་ཡོངས་འཛིན་
དམ་པའི་མགོན། །འཇམ་དབྱངས་མཁྱེན་རབ་རྒྱ་མཚོ་དཔལ་བཟང་བོས།
ངེས་བྱུང་སེམས་ཀྱི་འཁར་བ་ལ་རྟེན་པའི། །སྐྱོན་བྲལ་ཚུལ་ཁྲིམས་ཐུབ་བསྟན་
སྒོར་ཞུགས་པ། །དཔལ་ལྡན྾། །བྱང་ཆུབ་ལམ་གྱི་སྒྲོན་མེས་གསལ་བྱས་ཏེ། །
ཐུན་མོང་ལམ་གྱིས་རྒྱུད་སྤྱད་འཇིགས་མཛད་ལྷའི། །དབང་བསྐུར་མཆོག་དང་
རྗེས་སུ་གནང་བ་སྩལ། །བཀའ་སྡོད་ཆོས་ཀྱི་རྒྱལ་བོ་མངོན་སུམ་གཟིགས། །
དཔལ་ལྡན྾། །ཚེ་དཔལ་པདྨོ་རྒྱས་པའི་ཉིན་བྱེད་ཀྱིས། །འཆི་མེད་ཚེ་ཡི་
དབང་བསྐུར་དམ་པའི་བྱིན། །ལེགས་པར་སྩལ་པས་ཚེ་དཔག་མེད་མགོན་
249

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
བཞིན། །ཚེ་དཔལ་མི་འགྱུར་གཡུང་དྲུང་གཤིས་སུ་བསྐྲུན། །དཔལ་ལྡན། །
བསླབ་པ་ཀུན་གྱི་གཞི་འཛིན་བརྡའ་སྤྲོད་གཞུང༌། །ཚད་མའི་གཞུང་གི་རིགས་
ལམ་བསྡུས་པའི་གྲྭ། །རང་དོན་གཞན་དོན་ཚད་མ་གྲུབ་པ་སོགས། །རྣམ་རིག་
གཞུང་བརྒྱའི་ཆུ་གཏེར་ཆེ་ལས་རྒལ། །དཔལ་ལྡན྾། །རྒྱན་གྱི་གནད་དོན་
གསལ་བ་འགྲེལ་ཆུང་དང༌། །འཕགས་སེང་སྣང་བ་གཉིས་སོགས་འཕགས་
བོད་གཞུང༌། །ཀུན་ལ་ཤུགས་དྲག་བརྩོན་པ་ཆེར་བྱས་པས། །མི་ཕམ་གཞུང་
བཟང་དགོངས་པ་ཀུན་བྱང་ཆུབ། །དཔལ་ལྡན༞། །མང་ཐོས་ཟབ་རྒྱས་
གདམས་པའི་རྒྱ་མཚོ་ལས། །བཅུ་སྤོང་དགེ་ཚུལ་སྡོམ་པའི་ཤེལ་གྱི་སྣོད། །རིས་
མེད་མདོ་སྔགས་དམ་ཆོས་བདུད་རྩིའི་བཅུད། །དབང་ལུང་མན་ངག་རིན་ཆེན་
ཕྱུར་བུས་གཏམས། །དཔལ་ལྡན྾། །འཁོར་ལོ་སྡོམ་པའི་ཕོ་བྲང་ན་ག་རར། །
འཇིགས་མཛད་རྡོ་རྗེ་བཅུ་གསུམ་ལྷའི་འཁོར་ལོ། ། རྟེན་དང་བརྟེན་པར་
བཅས་པ་ལེགས་གཟིགས་ཤིང་། །ཡབ་རྗེའི་སྐུ་ཡི་སྣང་བའང་འགོག་མེད་ཤར། །
དཔལ་ལྡན྾། །འདོད་ཁམས་དབང་མོ་དཔའ་བོ་དུར་ཁྲོད་བདག །ནོར་གྱི་
དབང་ཕྱུག་རྨུག་འཛིན་ལ་སོགས་ལྷ། །ངོ་མཚར་དག་པའི་གཟིགས་པ་བསམ་
ཡས་པ། །གང་ཐུགས་ཡེ་ཤེས་རོལ་བར་འབྱམས་སུ་ཀླས། །དཔལ་ལྡན྾། །
འོད་ཀོར་དབུས་སུ་འཇམ་མགོན་ཙོང་ཁ་བ། །གཡས་གཡོན་ཏཱ་རེ་འཕགས་མ་
བཞེངས་སྟབས་སུ། །བཞུགས་ལ་ཡུན་རིང་གསོལ་བ་བཏབ་པ་ལས། །དགྱེས་
འཛུམ་ཉམས་ཀྱིས་གསུང་གི་གནང་བ་སྩལ། །དཔལ་ལྡན྾། །འདུལ་འཛིན་
འཕགས་པའི་གནས་བརྟན་ཉེ་བར་འཁོར། །བློ་བཟང་ཐུབ་བསྟན་ཆོས་ཀྱི་ཉི་
250

བློ་བཟང་འཇམ་དབྱངས་ཡེ་ཤེས་བསྟན་པའི་རྒྱལ་མཚན་གྱི་རྣམ་ཐར།
མ་ལས། །བསྟན་པའི་ནང་མཛོད་སྤོང་བདུན་ཚུལ་ཁྲིམས་ཀྱི། །སོ་ཐར་སྡོམ་
པའི་བརྟུལ་ཞུགས་ཉམས་སུ་བཞེས་། །དཔལ་ལྡན྾། །རིགས་ལྡན་རིགས་ཀྱི་
དཔའ་བོ་གྲགས་པའི་ཞབས། གསུམ་ལྡན་རྡོ་རྗེ་འཛིན་པའི་སྐུར་བཞེངས་ཏེ། །
ཐུན་མོང་ཐུན་མོང་མིན་པའི་དབང་བསྐུར་གྱིས། །དུས་ཀྱི་འཁོར་ལོའི་ལམ་
བཟང་ཡངས་པོར་ཕྱེ། །དཔལ་ལྡན྾། །གང་སྣང་དག་པར་འཆར་བའི་
གཟིགས་མོ་ལ། །ཁྲི་ཆེན་སྟེང་ན་རུས་པའི་རྒྱན་མང་གིས། །ལེགས་པར་སྤྲས་
པའི་དངོས་ཀྱི་བླ་མ་གསུམ། །ཌཱ་ཀིའི་ཚོགས་བཅས་འདོད་ཡོན་རྒྱན་དུ་རོལ།
དཔལ་ལྡན྾། །ཉམས་བརྒྱའི་གར་གྱི་རོལ་བའི་ཌཱ་ཀིའི་ཚོགས། །བདེ་སྟོང་
དབྱིངས་སུ་རྩེན་པའི་ཟློས་གར་ལས། །སྔགས་ཀྱི་བརྡའ་དང་གསང་བའི་ལུང་
བསྟན་ཚོགས། །ཆེས་ཟབ་ཉམས་ཀྱི་སྣང་བ་བསམ་ཡས་པ། །དཔལ་ལྡན྾། །
པཎ་ཆེན་མཆོག་དང་དཀོན་མཆོག་འཇིགས་མེད་དབང་། །ཆོས་ཀྱི་བགྲོ་བ་
མཛད་པའི་ཐུགས་ཀ་ནས། །འོད་ལྔ་འཕྲོས་པ་བུ་སྟ་ཀར་ཐིམ་པས། །དེ་དོན་
ཁོང་དུ་ཆུད་པས་དགའ་བ་རྒྱས། །དཔལ་ལྡན྾། །མཐའ་དབུས་གང་དུའང་
ཐུབ་བསྟན་རིན་པོ་ཆེ། །སྣུམ་ཟད་མར་མེའི་རྗེས་འགྲོ་འདི་དགོངས་ནས། །
བརྒྱ་ཕྲག་ཐབས་མཁས་མཛད་བཟང་རབ་འབྱམས་ཀྱིས། །རྒྱ་ཆེར་སྤེལ་ཞེས་
ཉམས་ཀྱི་སྣང་བར་སྩལ། །དཔལ་ལྡན྾། །ཧ་ནུ་མནྟྲས་རྣོན་པོའི་འཕྲུལ་འཁོར་
ཀྱིས། །ཀླ་ཀློའི་སྡེ་དཔུང་མ་ལུས་དྲུངས་ཕྱུང་སྟེ། །ཕྱི་མའི་རྫོགས་ལྡན་གསར་
བའི་དགའ་སྟོན་ལ། །ཡུན་དུ་སྤྱོད་པའི་སྨོན་པ་རྒྱ་ཆེར་གྲུབ། །དཔལ་ལྡན྾། །
བརྒྱད་ཟུང་འཕགས་པའི་གནས་བརྟན་ཚོགས་རྣམས་དང་། །འཛམ་གླིང་རྒྱན་
3 251 。

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
,":
དྲུག་མཆོག་གཉིས་ཀུན་གཟིགས་པས། །སྨྲ་བའི་དམ་པ་འཕགས་མཆོག་ཀླུ་
སྒྲུབ་ཀྱིས། །རྩ་ཤེས་བྱིན་བརླབས་ཚིག་དོན་ཀུན་བྱང་ཆུབ། །དཔལ་ལྡན྾། །
མི་བསྲུན་གདུག་པའི་ཡིད་ཅན་ཀླ་ཀློའི་དཔུང་། །མ་རུང་སྦྲུལ་གདུག་རབ་ཏུ་
ཁྲོས་པའི་གཟུགས། །འཇིགས་རུང་ཞོལ་ཆེན་རྔམས་པས་ཕྱེར་བརླགས་པ།
དཔལ་ལྡན་མགོན་པོའི་དྲག་པོའི་འཕྲིན་ལས་གཟིགས། །དཔལ་ལྡན྾།
འཇམ་མགོན་ཆོས་ཀྱི་རྒྱལ་བོ་ཙོང་ཁ་བའི། །བསྟན་པའི་བཀའ་བསྲུང་སྟོབས་
ཆེན་གཤིན་རྗེའི་གཙོས། །རྣམ་བཞིའི་འཕྲིན་ལས་གཡེལ་མེད་བསྒྲུབ་པའི་
བརྡར། །ཡོམ་ཡོམ་གཡོ་ཞིང་དགྱེས་པའི་རྣམ་འགྱུར་གཟིགས། །དཔལ་
ལྡན྾། །ཞྭ་ལུ་རིན་ཆེན་གྲུབ་ཀྱི་སྣང་བརྙན་མདུན། །སྙིམ་པ་ཁ་སྦྱར་ལྟ་བུའི་
འོད་ཕུང་དང་། །རྫིང་ཕྱིར་མི་ཕམ་མདུན་སར་རྒྱལ་བའི་དབང་། །ཐུབ་བསྟན་
རྒྱ་མཚོས་ཆོས་ཀྱི་བགྲོ་བ་མཛད། །དཔལ་ལྡན྾། །འཇམ་དབྱངས་བཀའ་སྡོད་
ལས་ཀྱི་གཤིན་རྗེ་ཆེ། །དྲེགས་པའི་སྡེ་དཔོན་གནོད་སྦྱིན་ཙེའུ་དམར་བ། །
བཀའ་ཉན་དྲག་བྱེད་ཕོ་ཉ་ལས་མཁན་བཅས། །གང་བཅོལ་འཕྲིན་ལས་སྒྲུབ་
པ་དངོས་སུ་གཟིགས། །དཔལ་ལྡན། །འཇིགས་རུང་གཏོར་ཆེན་འབར་བའི་
འཁྲུལ་འཁོར་གྱིས། །དགྲ་སྡེའི་གཡུལ་ངོ་གཞོམ་པར་བྱས་པའི་ཚེ། །འཇིགས་
མཛད་ཕྱག་དྲུག་མགོན་དང་ཆོས་ཀྱི་རྒྱལ། །དམ་ཅན་རྒྱ་མཚོས་བདུད་སྡེ་ཚེམ་
ལ་ཕབས། །དཔལ་ལྡན྾། །དཔལ་ལྡན་མགོན་པོ་དུག་རི་ནག་པོ་ལ། །མངོན་
སྤྱོད་དྲག་པོའི་འཕྲིན་ལས་གཉེར་གཏད་ཚེ། །ཞལ་ནས་དམར་ཆེན་ཁྲག་གི་
རྒྱུན་བབས་པ། །ཀུན་གྱིས་ཐུན་མོང་སྣང་བར་མངོན་སུམ་གྲུབ། །དཔལ་
།
252

བློ་བཟང་འཇམ་དབྱངས་ཡེ་ཤེས་བསྟན་པའི་རྒྱལ་མཚན་གྱི་རྣམ་ཐར།
ལྡན×། །དགྲ་བོའི་སྟོབས་འཕྲོག་ནག་པོ་གདོང་བཞི་བ། །ཤུགས་ཆེན་མྱུར་
མགྱོགས་དཔའ་བོ་བྲམ་ཟེའི་གཟུགས། །རབ་དགའ་ཚིག་གིས་ཆེད་དུ་བརྗོད་
བཞིན་པས། །ས་ལ་ཟླ་ཉིའི་དཀྱིལ་འཁོར་བྲི་བ་གཟིགས། །དཔལ་ལྡན×། །
བརྟན་གཡོ་སྣོད་བཅུད་ཀུན་ལ་དབང་འབྱོར་བས། །རྡོ་ལ་ཞབས་ཀྱི་རི་མོ་བཀྲ་
བ་སོགས། །ཡ་མཚན་སྒྱུ་མའི་ལྟད་མོ་རྣམ་མང་བོ། ། མིག་འཕྲུལ་ལྟར་སྟོན་
འབྱུང་བོ་ཀུན་གྱིས་མཆོད། །དཔལ་ལྡན྾། །རྒྱུད་ཀྱི་མཐར་ཐུག་དཔལ་ལྡན་
འདུས་པའི་དོན། །ཉམས་སུ་བསྟར་བས་གནད་དོན་གཉིས་པ་གཞན། །རྩ་
བཤད་རྒྱུད་དང་བླ་མའི་མན་ངག་གིས། །ཟུར་དུ་བཀྱེ་བ་སྟོང་རྒྱུད་ལམ་
སྲོལའང་ཕྱེ། །དཔལ་ལྡན×། །ཀུབ་རྫོབ་སྤྲོས་པའི་བཀོད་པ་མཐའ་ཡས་པ། །
དོན་དམ་ཟག་མེད་སེམས་ཀྱི་རྡོ་རྗེའི་དབྱིངས། །ཉེ་བར་བསྡུ་སླ་ཕྱི་ནང་ཌཱ་ཀི་
མས། །རྣམ་དག་འཁའ་སྤྱོད་གནས་སུ་སྤྱན་དྲངས་པ། །དཔལ་ལྡན྾། །ཡ་
མཚན་ཤེལ་ཀྱི་ཁྱེའུ་ལོ་བརྒྱད་གཟུགས།